text: Store afrejsedag fra spejderlejr: Her måler politiet fart
  30 juli 2017 kl. 07.42
  Der er hastighedsbegrænsning på Sønderborgmotorvejen i dag, når 37.000 spejdere skal hjem fra Spejdernes Lejr. Politiets fotovogne er på plads.  
  
  37.000 spejdere skal i dag hjem fra Spejdernes Lejr i Sønderborg. Fra morgen til aften vil der derfor være hastighedsbegrænsning på 60 km/t på den sidste del af Sønderborgmotorvejen og på Omfartsvejen frem til rundkørslen ved Grundtvigt Allé. 
  Politiets fotovogne holder klar for at se, om hastighedsbegrænsningen bliver overholdt. 
  Da spejderne skulle frem til lejren i lørdags, var der også indført hastighedsbegrænsning. Den var der mange, der ikke overholdt. 
  Her blitzede politiets fotovogne 227 bilister. 13 af dem fik frakendt kørekortet betinget, 48 bilister fik et klip i kortet.
  Og så er det jo i dag, der er hastighedsbegrænsning på Sønderborg motorvejen og på Omfartsvejen af hensyn til spejdernes hjemrejse #politidk
  
  Og lige som ved tilrejsen, er der ATK i begge retninger. Vi krydser både fingre og tæer for, at blitz og bødeblok forbliver ubrugt #politidk
  
  